| **Anthony Blinken** |
| --- |
| 71-asis JAV valstybės sekretorius |
|  |
| Gimė | 1964 m. balandžio 16 d. (59 metai)Jungtinės Amerikos Valstijos Jonkersas, Niujorkas, JAV |
| 71-asis JAV valstybės sekretorius |
| Ėjo pareigas | 2021 m. sausio 26 d. –  |
| Ankstesnis | Mike Pompeo |
|  |
| Partija | JAV demokratų partija |
|  |
|  **Vikiteka** | Anthony Blinken |

**Entonis Džonas Blinkenas** (*Antony John Blinken*, g. 1962 m. balandžio 16 d.) – Amerikos vyriausybės pareigūnas ir diplomatas, nuo 2021 m. sausio 26 d. einantis 71-ojo JAV valstybės sekretoriaus pareigas. Anksčiau jis buvo patarėjo nacionalinio saugumo klausimais pavaduotoju (2013 iki 2015 m.), o nuo 2015 iki 2017 m. – valstybės sekretoriaus pavaduotoju, vadovaujant prezidentui Barakui Obamai.

Biografija
----------

1971–1980 m. E. Blinkenas su šeima gyveno ir mokėsi Paryžiuje. Grįžęs į JAV, 1980–1984 m. studijavo Harvardo universitete, o 1985–1988 m. – Kolumbijos universiteto Teisės mokykloje.

Bilo Klintono administracijos metais Blinkenas dirbo valstybės departamente ir ėjo aukštas pareigas Nacionalinėje saugumo taryboje (1994–2001 m.). 2001–2002 m. jis buvo Strateginių ir tarptautinių studijų centro vyresnysis bendradarbis. 2002–2008 m. ėjo Senato tarptautinių santykių komiteto demokratų personalo direktoriaus pareigas. Eidamas šias pareigas išreiškė teigiamą nuomonę apie 2003 m. invaziją į Iraką. 2008 m. Džo Baideno prezidento rinkimų kampanijoje dirbo patarėju užsienio politikos klausimais, o vėliau patarinėjo Obamos komandai pereinamajame laikotarpyje iki inauguracijos.

2009–2013 m. Blinkenas ėjo prezidento padėjėjo pavaduotojo ir viceprezidento patarėjo nacionalinio saugumo klausimais pareigas. Per savo kadenciją Obamos administracijoje jis padėjo formuoti JAV politiką Afganistano, Pakistano ir Irano branduolinės programos atžvilgiu. Palikęs valstybės tarnybą, Blinkenas perėjo į privatų sektorių, buvo konsultacinės įmonės „WestExec Advisors" bendraįkūrėjas. Į viešąjį sektorių Blinkenas grįžo kaip Baideno 2020 m. prezidento rinkimų kampanijos patarėjas užsienio politikos klausimais. Baidenui laimėjus rinkimus paskirtas į valstybės sekretoriaus postą. Jo kandidatūrą Senatas patvirtino 2021 m. sausio 26 d.

Išnašos
-------

1. 1 2  *Antony Blinken*. Visuotinė lietuvių enciklopedija.
2. ↑  Joe Biden’s New Foreign Policy Adviser Supported Iraq War and Dubbed Edward Snowden a "Traitor". The Intercept.
3. ↑  Key players in the Biden administration. The United States Studies Centre.
4. ↑  Antony J. Blinken. State.gov.
5. ↑  *Senate confirms Antony Blinken as 71st secretary of state*. AP News.


| Politinis postas |
| --- |
| Prieš tai:**Mike Pompeo** | **JAV valstybės sekretorius**2021 sausio 26 d. – | Po to:**–** |

|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV valstybės sekretoriai Jungtinės Amerikos Valstijos |
| --- |
|  |
| 
John Jay • Džefersonas • Rendolfas • Pikeringas • Dž. Maršalas • Medisonas • Smitas • Monro • Adamsas • Klėjus • Van Burenas • Livingstonas • Makleinas • Forsifas • Vebsteris • Apšaras • Kolhaunas • Bukananas • Kleitonas • Vebsteris • Everetas • Marsis • Kasas • Blekas • Siuardas • Vošburnas • Fišas • Evartsas • Bleinas • Frelinghuisenas • Bajardas • Bleinas • Fosteris • Grešamas • Olnei • Šermanas • Dei • Hei • Rutas • Beikonas • Noksas • Brajanas • Lansingas • Kolbis • Hjusas • Kelogas • Stimsonas • Halas • Stetinjusas • Bairnsas • Džordžas Maršalas • Eiksonas • Djulsas • Herteris • Raskas • Rodžersas • Kisindžeris • Vencas • Muskis • Heigas • Šultsas • Beikeris • Yglburgeris • Kristoferis • Olbrait • Pauelas • Rais • Klinton • Kerry • Tillerson • Pompeo • Anthony Blinken | JAV valstybės departamento herbas |

 |